Högakustenbron

Högakustenbron (alebo Vedabron) je visutý cestný most premosťujúci ústie rieky Ångermanälven v blízkosti dediny Veda na hranici obcí Härnösand a Kramfors v provincii Västernorrland v severnom Švédsku. Nachádza sa v oblasti známej ako Höga kusten, podľa ktorej bol aj pomenovaný. Most bol postavený v rokoch 1993 – 1997 ako náhrada neďalekého oblúkového mosta Sandöbron, ktorý do otvorenia Högakustenbronu 1. decembra 1997 slúžil ako hlavná dopravná spojnica oboch brehov ústia. Po otvorení sa hlavné pole stalo poľom s druhým najdlhším visutým rozpätím v Európe (hneď po moste Humber Bridge), čím prekonalo hlavné pole istanbulského mosta Fatih Sultan Mehmet Köprüsü o 120 m. V súčasnosti (2016) je štvrtým najdlhším visutým v Európe. Celková dĺžka mosta je 1 867 m, hlavné pole má dĺžku rozpätia 1 210 m. Plavebná výška pod mostom je 40 m, dva hlavné pylóny sú 186 m vysoké. Šírka mostovky je 17,8 m. Na výstavbu bolo použitých 14 000 t ocele a 40 000 m³ betónu. Referencie Externé odkazy Högakustenbron v databázi Bridgemeister Zdroj Tento článok je čiastočný alebo úplný preklad článku Höga Kusten Bridge na anglickej Wikipédii.